# Física o química

Física o química és una sèrie de televisió produïda per Ida y Vuelta Producciones per a la cadena espanyola Antena 3, que la va estrenar el 4 de febrer del 2008.
Abans de la seva primera emissió en televisió, la sèrie va ser preestrenada 36 hores abans a través del telèfon mòbil a Vodafone live i 24 hores abans al lloc web d'Antena 3. Després de l'emissió dels cinc primers capítols, Antena 3 va anunciar una segona temporada de la sèrie per a la tardor de 2008, atesos els raonables resultats d'audiència. Malgrat que capítol rere capítol el programa ha anat perdent espectadors, Física o Química supera els registres d'anteriors sèries d'Antena 3 emeses en l'horari de màxima audiència dels dilluns, com ara Manolo y Benito Corporeision (va baixar fins al 13% de share en els seus últims capítols) o La família Mata (mitjana de 16% de share). A més, el 19 de març de 2008 es va començar a comercialitzar una revista oficial de la sèrie, adreçada al públic juvenil i adolescent, en què s'exposen entrevistes exclusives als personatges, a més de tests i notícies pròpies d'aquest tipus de revistes.
La sèrie va acabar el 13 de juny de 2011 durant la setena temporada, després d'haver-hi hagut canvis de personatges durant les darreres temporades. No obstant això, Antena 3 s'està plantejant una continuïtat a la cadena Neox canviant-ne tots els protagonistes.

## Argument

La sèrie es desenvolupa a l'Escola Zurbarán, un institut de batxillerat on es tracten conflictes entre alumnes i professors, i els problemes actuals de la societat adolescent com l'assetjament, el racisme, l'homofòbia, el sexe i les drogues. La novetat és que els capítols no se centren tant en els alumnes com sèries anteriors del mateix tipus, sinó que també es posa de manifest la perspectiva amb la que els professors enfoquen tant els seus propis problemes com els dels seus alumnes.
Les relacions socials entre els personatges prenen màxim protagonisme, i més enllà de posar límit entre professors i alumnes, la sèrie tracta a ambdós grups quasi de manera igual, amb relacions amoroses entre ells incloses. Amb això, s'ha volgut reflectir de la manera més verídica com ha canviat en els últims anys la interacció entre professors i alumnes a la majoria d'instituts d'Espanya. És per això que l'argument ha rebut crítiques negatives sobre el model de vida escolar que es dona. No es considera positiu que alumnes reals a edats problemàtiques vegin determinats models que apareixen a la sèrie i després els imitin.

## Personatges i actors

Personatges de Física o química
* Ana Milán (Olimpia Díaz Centeno, professora d'anglès i ex-directora del col·legi)
* Marc Clotet (Vicente Vaquero Castiñeira, professor d'Educació Física)
* Olivia Molina (Verónica Lebrón Cervantes, nova professora de Literatura)
* Enrique Arce (Arturo Ochando Villalba, professor de Biologia i metge de l'institut)
* Fernando Andina (Enrique Lubián, nou director del centre i professor d'Història)
* Sabrina Garciarena (Sara Pires, professora de Filosofia)
* Juan Pablo di Pace (Xavi López, professor d'Art)
* Andrea Duro (Yolanda Freire Carballar, "Yoli")
* Javier Calvo (Fernando Redondo Ruano †, "Fer")
* Sandra Blázquez (Alma Núñez)
* Adrian Rodriguez (David Ferrán)
* Álex Batllori (Álvaro)
* Lucía Ramos (Teresa Parra Lebrón)
* Nasser Hassan (Román Lorente Arco)
* Lorena Mateo (Daniela Vaquero Castiñeira)
* Álex Hernández (Jon)
* Álex Martínez (Salvador Quintanilla, "Salva")
* Xavi Mira (Félix Alonso, professor de música) (Temporades 1-2)
* Andrés Chueng (Jan Taimíng) (Temporades 1-2)
* Karim El-Kerem (Isaac Blasco Prieto †) (Temporades 1-2)
* Michael Brown (Miguel Belaza, professor de Tecnologia i Teatre) (Temporades 1-2)
* Michel Gurfi (Jonathan, professor d'Educació Física) (Temporada 1)
* Fele Martínez (Mario Barrio, ex nuvi d'Irene) (Temporada 1)
* Julio Soler (Rubén de la Torre Reig †, germà de Julio) (Temporada 1)
* Nancy Yao (Xiao Mei, promesa de Jan) (Temporada 2)
* Leonor Martín (Covadonga Ariste Espinel, "Cova") (Temporades1-3, 5-6)
* Irene Sánchez (Violeta) (Temporades 3-4)
* Joaquín Climent (Adolfo Madrona, cap d'estudis) (Temporades 1-4)
* Blanca Romero (Irene Calvo, professora de filosofia) (Temporades 1-4)
* Cecilia Freire (Blanca Román, professora de literatura) (Temporades 1-4)
* Oscar Sinela (Joaquín Domínguez, Quino) (Temporades 3-4)
* Adam Jezierski (Gorka Martínez Mora) (Temporades 1-5, 6)
* Maxi Iglesias (César Cabano de Vera) (Temporades 1-5)
* Bart Santana (Roque Madrona Castro, professor d'art) (Temporades 1-5)
* Gonzalo Ramos (Julio de la Torre Reig) (Temporades 1-6)
* Alex Barahona (Berto Freire Carballar, cambrer de la cafeteria del col·legi) (Temporades 2-6)
* Nuria González (Clara Yanes Mediavila, ex directora del col·legi i professora d'història) (Termporades 1-6)
* José Manuel Seda (Martín Aguilar, nou director del col·legi) Temporades 3-6)
* Cristina Alcázar (Marina Conde, nova professora de Filosofia) (Temporades 5-6)
* Sergio Mur (Jorge, orientador i actual professor d'art) (Temporades 5-6)
* Angy Fernández (Paula Blasco Prieto) (Temporades 1-6)
* Úrsula Corberó (Ruth Gómez Quintana) (Temporades 1-6)

## Referències

* ↑ ; López, Tony «Antena 3 cumple 25 años: recordamos 25 series que han marcado su historia (parte 2)». Noxvo Editorial [Madrid], 31-01-2015 [Consulta: 31 gener 2015].
* ↑ «'Física o Química' cierra el Zurbarán después de 7 temporadas en antena - FormulaTV».
* ↑ «'Física o química' tendrá un reparto completamente renovado en Neox - FormulaTV».

## Enllaços externs

* Fitxa de Física o química a Formula TV (castellà)
* Los chicos de 'Física o química' se hacen mayores en la tele Arxivat 2015-09-21 a Wayback Machine.